**FELHÍVÁS**

A Sopronkőhidai Fegyház és Börtön parancsnoka álláslehetőséget kínál

**BIZTONSÁGI FELÜGYELŐ**

hivatásos tiszthelyettes beosztás betöltésére,

teljes munkaidőben, határozatlan időtartamra.

*Munkavégzés helye:*

* Sopronkőhidai Fegyház és Börtön

9407 Sopronkőhida, Pesti Barnabás u. 25.

*Feltételek:*

* középiskolai végzettség (akár érettségi nélkül is)
* magyar állampolgárság,
* büntetlen előélet, kifogástalan életvitelnek való megfelelés,
* egészségi, pszichikai és fizikai alkalmasság,
* állandó belföldi lakóhely.

*A munkakör betöltéséhez szükséges szakmai elvárások:*

* pontos, jogszabályoknak megfelelő feladatellátás.

*Beosztáshoz tartozó főbb feladatok és szükséges kompetenciák:*

* őr-, készenléti- és járőr szolgálati feladatok ellátása,
* előállítási, szállítási és kísérési feladatok,
* a fogvatartott őrzése, felügyelete, ellenőrzése,
* biztonsági szemle-, vizsgálat és ellenőrzés végrehajtása,
* fegyelmezettség, határozottság,
* jó probléma-megoldó készség, megfelelő konfliktus-kezelő képesség, hivatástudat,
* szolgálati feladatait a Hszt. 102. §-ának szolgálatteljesítésre vonatkozó szabályait rögzítő rendelkezései, valamint a Szolgálati Szabályzat előírásai szerint köteles ellátni.

*Illetmény:* a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 5. számú melléklete alapján Tiszthelyettesi besorolási osztály A besorolási kategóriája.

*Egyéb juttatások:* utazási költségtérítés, cafeteria, ruházati illetmény, albérleti hozzájárulás, szolgálati férőhely.

*Munkarend:* teljes munkaidőben, váltásos munkarendben.

*A jelentkezéshez kérjük mellékelni:*

* részletes szakmai önéletrajzot,
* az állami, szakmai iskolai végzettséget, szakképzettséget és idegen-nyelv ismeretet igazoló okiratok másolatát,
* az önéletrajzának személyügyi nyilvántartásba vételére vonatkozó hozzájáruló vagy a hozzájárulást megtagadó nyilatkozatot.

A beosztás áthelyezés esetén az állományilletékes parancsnok által meghatározott időponttól, civil pályázó esetén az alkalmassági feltételek megszerzését követően tölthető be.

A jelentkezéseket a Sopronkőhidai Fegyház és Börtön parancsnokához kell benyújtani.

A jelentkezéseket elektronikus úton a sopronkohidatoborzas@bv.gov.hu e-mail címre, vagy postai úton a Sopronkőhidai Fegyház és Börtön (9407 Sopronkőhida, Pesti Barnabás u. 25.) címére kérjük eljuttatni.

A beosztással kapcsolatosan bővebb felvilágosítás – hivatali munkaidőben - az intézet Személyügyi és Szociális Osztályon kérhető a 06-99/511-538-as telefonszámon.